**Xorazm viloyat adliya boshqarmasi va uning tizimidagi idoralar tomonidan   
2024-yilning IV-choragida jismoniy va yuridik shaxslardan kelib tushgan   
murojaatlarning umumlashtirilishi va tahlili**

**M A L U M O T N O M A S I**

“Jismoniy va yuridik shaxslarning murojaatlari to‘g’risida”gi O‘zbekiston Respublikasi Qonunining 35-moddasiga muvofiq Xorazm viloyat adliya boshqarmasi va uning tizimidagi idoralarga 2024-yilning IV-choragida kelib tushgan murojaatlar umumlashtirildi va tahlil qilindi.

2024-yilning IV-choragida jismoniy va yuridik shaxslardan jami **8216** ta murojaatlar kelib tushgan. Shundan, 6670 tasi ariza (86%), 1080 tasi shikoyat (14%).

Murojaatlarning 1064 tasi og‘zaki, 5986 tasi yozma va 700 tasi elektron shaklda kelib tushgan.

Kelib tushgan murojaatlarning aksariyati pensiya, moddiy yordam, bola puli, nafaqa masalalari bilan bog‘liq, mehnat nizolari (oylik ish haqini olish), uy-joy bilan ta’minlash va uy-joy uchun subsidiya ajratish, kommunal to‘lovlar, davlat xizmatlarini ko‘rsatish sohasi, notariat sohasi, FHDY organlari faoliyatiga oid.

Kelib tushgan murojaatlarning **8121** tasi mazmunan ko‘rib chiqilib (99%),   
**6724** tasi qanoatlantirilgan (83%), **1397** tasiga huquqiy tushuntirish berilgan (17%), 198 tasi taalluqliligi bo‘yicha yuborilgan (2,4%), 12 ta murojaatlar ko‘rmasdan qoldirilgan   
(3 tasi anonim), 131 tasi ish yurituvda qoldiq bo‘lgan, rad etilgan murojaatlar mavjud emas.

Murojaatlarni ko‘rib chiqish yakunlari bo‘yicha jismoniy va yuridik shaxslarning huquqlari, erkinliklari va qonuniy manfaatlari buzilishini keltirib chiqaruvchi sabablarni bartaraf etish maqsadida **37** ta taqdimnomalar kiritilib, **2 nafar** shaxs intizomiy javobgarlikka tortilgan, **4 ta** hujjatlar bekor qilingan yoki ijrosi to‘xtatilgan, qonun buzilish holatlariga yo‘l qo‘yilgan **11 nafar** shaxsni ma’muriy javobgarlikka tortish yuzasidan takliflar kiritilib, **10 nafar** xodim ma’muriy javobgarlikka tortilgan.

Jismoniy va yuridik shaxslarning manfaatlarini ko‘zlab sudlarga **3 mlrd   
625 mln** so‘mlik **18 ta** da’vo arizalari kiritilgan.

Viloyat adliya boshqarmasi rahbariyati va tuman, shahar adliya bo‘limlari tomonidan 1064 nafar jismoniy shaxslar va yuridik shaxslar vakillari qabul qilindi. Shundan   
684 nafari viloyat adliya boshqarmasi hamda tuman va shahar adliya bo‘limlari binolarida qabul qilindi, 380 nafari hududlarida chiqqan holda o‘tkazilgan sayyor qabullar jarayonida qabul qilindi.